
Proiect de decizie nr. 6/13

Cu privire la aprobarea participării Primăriei comunei Miclești
în calitate de  membru fondator al 
Grupării Europene de Cooperare Teritorială ,,EAST GATE” 

     În temeiul art.14, alin.1 și alin.2, lit.e), lit.j), lit.p) și lit.y), art.19, art.43 alin.1 lit.a), lit.b) și lit.q), art.46 alin.1 și art.47 alin.8 al Legii nr. 436/2006 cu privire la administrația publică locală; art.4, alin.1, lit.j), din Legea nr. 435/2006 privind descentralizarea administrativă; a Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, semnat la Bruxelles la 27 iunie 2014, ratificat prin Legea nr. 112/2014, în special Titlul IV – Cooperarea economică și alte forme de cooperare sectorială, capitolele referitoare la cooperarea transfrontalieră și regională; A Regulamentului (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT), astfel cum a fost modificat prin Regulamentul (UE) nr. 1302/2013 al Parlamentului European și al Consiliului din 17 decembrie 2013, în special art.1, alin.2, art.3, art.3a, art.4, alin.1, 2, 3 și 4, art.5, art.8, alin.1 și 2, art.9, alin.1 și  2; având în vedere decizia nr. 2/8 din 27 februarie 2026 privind participarea în calitate de membru fondator la inițiativa privind constituirea Grupării Europene de Cooperare Teritorială (GECT) și mandatarea Primarului pentru Adunarea Generală constitutivă de la Palatul Parlamentului României;
Se propune:
6/13.1. Se aprobă participarea comunei Miclești prin Consiliul comunei Miclești, în calitate de membru fondator al Grupării Europene de Cooperare Teritorială (GECT), cu sediul în mun. Constanța, județul Constanța, România, constituită pe durată nedeterminată, în conformitate cu prevederile Regulamentului (CE) nr. 1082/2006, astfel cum a fost modificat prin Regulamentul (UE) nr. 1302/2013, ale Acordului de Asociere RM-UE, precum și ale cadrului normativ național aplicabil.
6/13.2. Se aprobă proiectul Convenției constitutive și Statutul Grupării Europene de Cooperare Teritorială „EAST GATE”, în forma adoptată de Adunarea Generală de Constituire din data de 19 martie 2026, prevăzute în Anexa nr. 1, care face parte integrantă din prezenta decizie.
6/13.3. Se împuternicește primarul comunei Miclești, domnului Buga Iurie, să semneze proiectul Convenției constitutive și Statutul GECT „EAST GATE”, precum și orice alte documente necesare în vederea finalizării procedurii de constituire și înregistrare a grupării, în conformitate cu prevederile Regulamentului (CE) nr. 1082/2006 și ale cadrului normativ național aplicabil.
6/13.4. Se deleagă primarul comunei Miclești, domnul Buga Iurie, pentru participarea la ceremonia de semnare a Convenției GECT „EAST GATE”, care se va desfășura la Constanța, în România (Consiliul Județean Constanța) pe data de 11 septembrie 2026.
6/13.5. Consiliul comunei Miclești recunoaște și acceptă structura de guvernanță a GECT „EAST GATE” stabilită prin Hotărârile nr. 3–6 ale Adunării Generale de Constituire din 19 martie 2026, inclusiv:
· Consiliul de Administrare, format din 111 membri, pentru un mandat de 4 ani;
· Președintele GECT „EAST GATE”, dl Florin MITROI, Președintele Consiliului Județean Constanța, pentru un mandat de 2 ani;
· Directorul GECT „EAST GATE” cu Mandat Tranzitoriu, dl Sergiu SUHARENCO;
· Comisia de Cenzori, compusă din 4 membri, câte un reprezentant din fiecare stat partener.
[bookmark: _GoBack]6/13.6. Se constată că, prin Decizia Consiliului comunei Miclești nr.2/8 din 27 februarie 2026, a fost aprobată și efectuată plata contribuției financiare în cuantum de 820 EUR (opt sute douăzeci euro), la care s-a adăugat taxa pe valoarea adăugată, reprezentând contribuția de 984 EUR la cheltuielile necesare finalizării procedurii de constituire și dobândire a personalității juridice a GECT „EAST GATE”.

